गांव डैहर में स्वच्छता अभियान को पलीता लग रहा है। हालांकि डैहर को उपतहसील का दर्जा मिला है लेकिन फिर भी लोग खुले में शौच कर रहे हैं। इसके अलावा इस छोटे से कस्बे में पार्किंग की समस्या भी विकराल होने लगी है क्योंकि तहसील खुल जाने से यहां पंचायत मुख्यालय में लोगों का रोजाना काम के लिए आना-जाना लगा रहता है और उपचार के लिए लोग अस्पताल भी आते हैं लेकिन बाजार में कहीं वाहन खड़ा करने के लिए जगह नहीं बचती, यहीं नहीं डैहर अस्पताल में स्वास्थ्य सेवाओं की मांग पर लंबे समय तक भूख हड़ताल भी हो चुकी है।